## Πρακτικό σχετικά με την πρόσληψη διδάσκοντος με βάση την πρόσκληση Εκδήλωσης Ενδιαφέροντος για την πρόσληψη έκτακτου εκπαιδευτικού προσωπικού με σύμβαση ιδιωτικού δικαίου ορισμένου χρόνου με βάση το Π.Δ. 407/80 για το εαρινό εξάμηνο του ακαδημαϊκού έτους 2021-2022 [ΑΔΑ: 69ΞΓ469Β7Κ-ΓΛΠ] στο γνωστικό αντικείμενο «*Διδακτική της Πληροφορικής*».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. 1092/2022
2. 1061/2022
3. 1097/2022

Παρουσίαση των υποψηφίων:

**1092/2022**

Η κα 1092/2022 είναι κάτοχος μεταπτυχιακού διπλώματος από το Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, (2020) με θέμα «Συγκριτική Μελέτη του Ελληνικού και του Κυπριακού Εκπαιδευτικού Συστήματος». Διαθέτει επίσης πτυχίο από το τμήμα Πληροφορικής και Τεχνολογίας Υπολογιστών του Τεχνολογικού Εκπαιδευτικού Ιδρύματος Δυτικής Μακεδονίας, (2013) και πτυχίο από το τμήμα Γεωλογίας του Αριστοτελείου Πανεπιστημίου Θεσσαλονίκης. Η κα 1092/2022 δε διαθέτει προηγούμενη διδακτική εμπειρία σε τριτοβάθμιο εκπαιδευτικό ίδρυμα.

Η κα 1092/2022 διαθέτει 5 δημοσιεύσεις σε επιστημονικά περιοδικά και συνέδρια. Η κα 1092/2022 δεν είναι κάτοχος Διδακτορικού Τίτλου σπουδών και δεν μπορεί να αξιολογηθεί για θέση διδάσκοντα σύμφωνα με το ΠΔ 407/80.

**1061/2022**

Η κα 1061/2022 είναι κάτοχος διδακτορικού διπλώματος από το τμήμα Εφαρμοσμένης Πληροφορικής του Πανεπιστημίου Μακεδονίας (2020) με θέμα «Software Protection and Patent Law in the Innovation Technology Industry and Smart Buildings». Διαθέτει επίσης μεταπτυχιακό τίτλο σπουδών από το Διατμηματικό Μεταπτυχιακό Πρόγραμμα «Πληροφορικής και Διοίκησης» των Τμημάτων Οικονομικών Επιστημών και Πληροφορικής του Αριστοτελείου Πανεπιστημίου Θεσσαλονίκης και πτυχίο από το τμήμα Ηλεκτρολόγων Μηχανικών και Μηχανικών Υπολογιστών του Πανεπιστημίου Θεσσαλίας (2015 και 2013 αντίστοιχα). Δεν διαθέτει προηγούμενη διδακτική εμπειρία στη Τριτοβάθμια Εκπαίδευση.

Η κα 1061/2022 διαθέτει 2 δημοσιεύσεις σε διεθνές περιοδικό, και 1 εργασία σε διεθνές επιστημονικό συνέδριο. Επίσης, διαθέτει εργασιακή εμπειρία σε ερευνητικό πρόγραμμα στη Βουλή των Ελλήνων, και ως μεταδιδακτορική ερευνήτρια.

**1097/2022**

Η κα 1097/2022 είναι κάτοχος διδακτορικού διπλώματος από το Πανεπιστήμιο Ιωαννίνων, (2008) με θέμα «Ημιλεπτονικές Αντιδράσεις στο Πεδίο του Πυρήνα». Έχει πέντε δημοσιεύσεις σε διεθνή περιοδικά. Έχει δημοσιεύσει οκτώ άρθρα σε συνέδρια με κριτές. Έχει μία δημοσίευση σε συλογικούς τόμους/βιβλία και τρία εγχειρίδια/διδακτικές συναφείς σημειώσεις για την τριτοβάθμια εκπαίδευση. Διαθέτει προηγούμενη διδακτική εμπειρία συνολικά πέντε ετών σε τριτοβάθμιο εκπαιδευτικό ίδρυμα.

Ως εκ τούτου οι υποψήφιοι κατατάσσονται με την παρακάτω αξιολογική σειρά

**Σειρά κατάταξης των υποψηφίων**

1. 1097/2022
2. 1061/2022

**Πρόταση**

Η κα 1097/2022 έχει σχετικό προβάδισμα και είναι η υποψηφιότητα την οποία και προτείνουμε για να διδάξει το μάθημα «*Διδακτική της Πληροφορικής*». Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.